Gruppeidentitet - påstande om gruppearbejde

Øvelse til etablering af gruppeidentitet

Figuren nedenfor er ment som en hjælp til at tænke over elementer, der er vigtige at få aftalt, når man starter en projektgruppe.

Læs udsagnene igennem, og vurdér hver påstand. Marker med ring, hvad du synes, der er væsentlige betingelser for, at gruppen kan fungere effektivt.

I gruppen diskuterer i hver påstand. Forsøg at finde et fælles standpunkt, som markeres med et kryds.

På hvilke punkter har gruppens beslutning medført, at du giver afkald på dine oprindelige synspunkter? Opsummér forskellen mellem din egen stillingtagen og gruppens. Er resultatet acceptabelt for både dig og gruppen?

Gruppens diskussion kan bruges til udarbejdelse af en samarbejdsaftale.

|  |  |  |  |  |  |
| --- | --- | --- | --- | --- | --- |
| **Påstand** | **Enig** | |  | **Uenig** | |
| Det er vigtigt at udarbejde regler for mødetider, mødeforberedelse, afbud til gruppemøder osv. | 1x | 2 | 3 | 4 | 5 |
| Gruppen træffer beslutninger ved simpelt flertal. | 1  x | 2 | 3 | 4 | 5 |
| Til gruppemøderne skal der være tid til at hygge sig med kaffe og kage, samt diskutere sager, der ikke vedkommer projektet. | 1 | 2  x | 3 | 4 | 5 |
| Alle i gruppen skal bidrage lige meget til projektet. | 1 | 2 | 3  X | 4 | 5 |
| Det er mest hensigtsmæssigt at vente med at aftale ambitionsniveauet for projektet (omfang, fagligt niveau, og hvad man vil lære af at udarbejde projektet) til rapporten skal skrives. | 1 | 2 | 3 | 4 | 5  x |
| Det er vejlederens opgave at styre gruppen og sikre, at alle lærer noget. | 1 | 2 | 3 | 4 | 5  x |
| De personer, der taler meget, skal dæmpe sig. | 1 | 2 | 3 | 4  X | 5 |
| Forud for møder i projektgruppen skal der ligge en dagsorden. | 1  x | 2 | 3 | 4 | 5 |
| Hvert medlem i gruppen har ansvar for sit eget udbytte af projektarbejdet. Hvad de andres udbytte bliver, er deres sag. | 1 | 2 | 3  X | 4 | 5 |
| Man lærer bedst om samarbejdet, når man åbent diskuterer hinandens måde at fungere på i gruppen. | 1 | 2  X | 3 | 4 | 5 |
| I gruppen er det lige så vigtigt at diskutere følelser som faglige facts. | 1 | 2 | 3  X | 4 | 5 |
| Alle møder skal afsluttes med en kort evaluering, hvor man reflekterer over, om man har nået det, man havde tænkt sig. Tilføjelse: Mødet afsluttes med en kort opsummering af, hvad vi er blevet enige om. | 1 | 2  x | 3 | 4 | 5 |

*Kilde (Dahl, 2016, kap. 4)*